text: বরিশাল সরকারি মডেল স্কুল অ্যান্ড কলেজ বাংলাদেশের বরিশাল শহরে অবস্থিত একটি সরকারি শিক্ষা প্রতিষ্ঠান।  ২০০৭ সালে এটি প্রতিষ্ঠিত হয়। এখানে মাধ্যমিক ও উচ্চমাধ্যমিক ছাত্রছাত্রীদের পাঠদান করে থাকে।
  
  ইতিহাস
  
  বাংলাদেশ শিক্ষা মন্ত্রণালয় এর অধীনে ১১৪ কোটি টাকা ব্যয়ে ঢাকা মহানগরী সহ দেশের ৬টি বিভাগীয় শহরে ১১টি মডেল স্কুল ও কলেজ প্রতিষ্ঠার প্রকল্প হাতে নেয়া হয়। ঐ ১১টি শিক্ষা প্রতিষ্ঠানের মধ্যে মাঝে ঢাকা মহানগরীতে ৫টি, বাকী ৫টি বিভাগীয় শহরে ৫টি এবং বগুড়াতে একটি বিদ্যালয় স্থাপনের পরিকল্পনা করা হয়। ২০০৬ সালের ৩১ জানুয়ারি জাতীয় অর্থনৈতিক পরিষদের নির্বাহী কমিটির এক সভায় প্রকল্পটি গৃহীত হয় ও বাস্তবায়নের উদ্যোগ নেয়া হয়। এ প্রকল্পের অংশ হিসেবে ঢাকা মহানগরীতে ৪ টি (মোহাম্মদপুরে ১টি, মিরপুরের রূপনগরে ১টি, শ্যমপুরে ১টি, লালবাগে ১টি) এবং রাজশাহী, চট্টগ্রাম, সিলেট, বরিশাল ও খুলনায় ১টি করে মোট ৯টি মডেল কলেজ প্রতিষ্ঠা করা হয়। বাকি দু’টি প্রতিষ্ঠান (ঢাকা ও বগুড়ায়) বর্তমানে বিয়াম ফাউন্ডেশন কর্তৃক পরিচালিত হচ্ছে।
  
  ২০০৭ সালে বরিশাল শহরের রাজাবাহাদুর সড়কের পাশে ১.৮০ একরের উপরে বরিশাল মডেল স্কুল অ্যান্ড কলেজ প্রতিষ্ঠিত হয়।  প্রফেসর নুরুল আমিন ১৫ এপ্রিল ২০০৭ এ প্রতিষ্ঠানটির প্রথম অধ্যক্ষ হিসেবে যোগদান করেন। পর্যায়ক্রমে শিক্ষক ও কর্মচারীদের নিয়োগ দেয়া হয় ও ২০০৭-২০০৮ শিক্ষাবর্ষে উচ্চমাধ্যমিক শ্রেনীর ছাত্রছাত্রীদের জন্য ভর্তির ঘোষণা করা হয়। পরবর্তীতে ২০০৮ সালে মাধ্যমিক ছাত্রছাত্রীদের জন্য ষষ্ঠ - দশম শ্রেনীর কার্যক্রম শুরু হয়।
  
  অবকাঠামো
  বরিশাল মডেল স্কুল অ্যান্ড কলেজ এর একাডেমিক ভবনটি পাঁচ তলা। এতে ৭৫টি কক্ষ, ১০টি বিজ্ঞানাগার, ৫০টি কম্পিউটার সমৃদ্ধ ১টি ল্যাব, একটি লাইব্রেরী ও ব্যয়ামাগার রয়েছে। চতুর্ভুজ আকৃতির ভবনটির মাঝখানে একটি বাগান রয়েছে। ভবনটির উত্তর ও দক্ষিণে দুটি পৃথক প্রবেশ পথ রয়েছে। এর সামনের দিকে ঐতিহ্যবাহী বেলস পার্ক উদ্যান বিস্তৃত।
  
  শিক্ষা কার্যক্রম
  এই শিক্ষা প্রতিষ্ঠানে তৃতীয় শ্রেণী হতে দ্বাদশ শ্রেণী পর্যন্ত শিক্ষা কার্যক্রম চালু আছে । এই প্রতিষ্ঠান এর শিক্ষকরা তাদের শিক্ষার্থীদের প্রতি প্রচুর যত্নবান। ফলে শিক্ষার্থীরা সফলতার সাথে পি এস সি,জে এস সি,এস এস সি এবং এইচ এস সি পরিক্ষায় অংশগ্রহণ করছে ও ভাল ফলাফল করছে।
  
  শিক্ষা-সহায়ক কার্যক্রম
   সাহিত্য-সংস্কৃতিক অনুষ্ঠান পালন 
   শরীরচর্চা শিক্ষা
   লাইব্রেরি অনুশীলন
   বিতর্ক প্রতিযোগিতা
   শিক্ষা সফর
   দেয়াল পত্রিকা প্রকাশ
   কলেক বার্ষিকী প্রকাশ
  
  আরও দেখুন
   বরিশাল জিলা স্কুল
   রাজউক উত্তরা মডেল কলেজ
  
  তথ্যসূত্র
  
  বিষয়শ্রেণী:বরিশাল জেলার কলেজ
  বিষয়শ্রেণী:বরিশাল জেলার বিদ্যালয়
  বিষয়শ্রেণী:বাংলাদেশের সরকারি কলেজ
  বিষয়শ্রেণী:বাংলাদেশের সরকারি উচ্চ বিদ্যালয়
  বিষয়শ্রেণী:২০০৭-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:২০০৭-এ বাংলাদেশে প্রতিষ্ঠিত
title: বরিশাল মডেল স্কুল ও কলেজ